Und wie dr jo worschinlich mitbecho händ, hemmer letschts Wuchenend e bombe Wohnig gfundewo mr am 15. Dez denn chöne izieh! =) Aber jez zu dere Wuche;   Nach dem Wohnigsfund simer am Mentig natürlich erlichteret und  voller Vorfreud uf die baldige Ferie in eusi letschti Wuche Schuel gstartet (also eifach letschti Wuche in dem Johr). Für die letschti Wuche ischd Anna sogar nomol es Level ufgstiege, ihri Englischfortschritt sin wirklich enorm. E ganz e wichtige Dag isch denn dr Zischtig gsi, denn si nämlich dItrittstescht fürd Cambridgekürs (füre Januar) gsi. Nochdem d'Direktorin immer adroht het, dass sie dSchrube azoge hän und dr Itrittstescht sehr happig sig, simer scho chli nervös worde. Der Tescht isch denn au wirklich  sehr schwer gsi. Aber do mr an dem Tag no euses Einehalbjährige" gha hän, hemmer nüm an dem welle umestudiere und hän is es schöns Campagner-Picknick im wundervolle Kings Park gmacht.